Iron Man (Γη-616)

Πρώτα Χρόνια
Ο Tony Stark είναι γιος ενός πλούσιου βιομήχανου. Οι γονείς του πέθαναν σε ένα αυτοκινητικό δυστύχημα, όταν ήταν νέος και του άφησαν τη μεγάλη εταιρεία τους, Stark Industries.

Η «Γέννηση» του Iron Man
Έχοντας αναλάβει την προεδρία της εταιρείας από την ηλικία των 21 ετών, μερικές από τις πρώτες επαγγελματικές αποφάσεις του Tony ήταν αμφίβολης ηθικής. Εκπληκτικός μηχανολόγος, πολλές από τις πρώτες εφευρέσεις του είχαν σχεδιαστεί, για να χρησιμοποιηθούν απ' το Στρατό των ΗΠΑ και οι δοσοληψίες του με το Στρατό ήταν που τον οδήγησαν να δημιουργήσει την πανοπλία του Iron Man. Ο Tony κατασκεύασε βόμβες που θα χρησιμοποιούνταν στη μάχη και ταξίδεψε στο Βιετνάμ, για να τα δει στην πράξη. Η δοκιμή κατέληξε άσχημα, όταν μια βόμβα εξερράγη και άφησε ένα θραύσμα επικίνδυνα κοντά στην καρδιά του, ενώ ο Tony αιχμαλωτίστηκε από το Βορειοβιετναμέζο πολέμαρχο Wong-Chu.

Οι απαγωγείς του τού είπαν πως θα αφαιρούσαν το θραύσμα μόνο αν κατασκεύαζε ένα όπλο για τους Βορειοβιετναμέζους. Ο Tony ανταποκρίθηκε με τυπική αυτοσυγκράτηση. Μαζί με έναν συγκρατούμενό του, το νομπελίστα φυσικό Ho Yinsen, ο Tony κατασκεύασε μια σιδερένια στολή που θα προστάτευε την καρδιά του, αλλά θα του επέτρεπε, επίσης, να αντιμετωπίσει τον πολέμαρχο και τους άντρες του και να διαφύγει.

Κοινωνική Συνείδηση
Τα επόμενα χρόνια, ο Tony φόρεσε αυτή την πανοπλία, ισχυριζόμενος πως ο Iron Man ήταν σωματοφύλακάς του και έμβλημα της εταιρείας, στην αρχή χρησιμοποιούσε την πανοπλία, για να πολεμήσει τους κομμουνιστές και τις απειλές εναντίον της οικονομικής του αυροκρατορίας. Με την ανάπτυξη νέας τεχνολογίας και ιδεών, η πανοπλία εξελίχθηκε και έγινε όλο και πιο περίπλοκη, μερικές φορές σε επικίνδυνο βαθμό. Με τα χρόνια και η ίδια η αντίληψη του Tony για τον κόσμο εξελίχθηκε. Σταμάτησε τις πωλήσεις στο Στρατό, αναγνωρίζοντας πως προκαλούσαν περισσότερη ζημιά παρά όφελος, και δημιούργησε αρκετά φιλανθρωπικά ιδρύματα. Έγινε ιδρυτικό μέλος σε γουσταρω Avengers, επιτρέποντας στην ομάδα αυτή να χρησιμοποιεί την έπαυλή του ως βάση τους και προσφέροντας οικονομική υποστήριξη μέσω του Ιδρύματος Tony Stark - έναν μη κερδοσκοπικό οργανισμό που έφερε το όνομά του.